হুইলিং টানেল
হুইলিং টানেল পশ্চিম ভার্জিনিয়া রাজ্যের ওহাইও কাউন্টির হুইলিং শহরের হুইলিং পাহাড়ের ভিতরে অবস্থিত। এটা আসলে একটা টানেল না; জোড়া টানেল। টানেল দুটো লম্বায় ০.২৭ মাইল (৪৩০ মি)। ইন্টারস্টেট ৭০ আর ইউ.এস রুট ২৫০ এর দুটো করে লেন এর ভিতর দিয়ে চলে গেছে। টানেল দুটো বানাতে সময় লেগেছে তিন বছর আর খরচ পড়েছে ৬.৯ মিলিয়ন ডলার। টানেল দুটোর সংস্কারের সময় ভাবা হয়েছিলো ৬ মাস লাগবে। কিন্তু সেবারও ২০০৭ থেক ২০১০ সাল পর্যন্ত পাক্কা তিন বছর লেগে যায় আর খরচ হয় ১৩.৭ মিলিয়ন ডলার।